經數:一八二八

經名:瑜伽論記卷第一上

云數:三二一

上	欄

受生時謂中有位見後果相便續善根. 又云.

緣力斷善根. 地獄生時續斷勢弱故. 因力斷

善根. 地獄死時續因力强故. 又意樂壞非加

行壞斷善根者. 是人現在能續. 若俱壞斷善

者要身壞後方續善根. 見壞1或不壞等. 其

義亦爾. 自下明死生. 大文分二. 初明內分死

生. 後明外分成壞. 前中先明死生. 後第二卷

云如是展轉諸有情類以下. 明觀空而得盡

漏. 前中先明死後明生. 死中文三. 一總標列

六種死. 二次第別解. 三又行善不善下隨義

雜說. 初文中云謂由尋量極故而便致死者.

總釋死義. 莫問時非時死. 但是捨斂名壽量

極於其六中. 基師解云. 初三死不明了識離

身正死. 後三死明了心識未離身將死. 就第

二別解中. 壽盡死者. 卽業命終. 是名時死. 下

二名非時死. 衣食闕名福盡. 若餘緣枉死名

不避不平等. 九因卽九緣義.  別稱二九. 七不

知於己若損若益者. 入水投火他損墮坑愚

癡故死. 八非時行非梵行. 飢飽遠行病時而

犯故死. 九非量行非梵行. 染愛過度故死. 對

法說三照. 一壽盡故死. 如生2北洲極壽百歲.

業雖未盡命盡故死. 二福盡故死. 耽定衣食

闕橫緣故死. 三業盡故死. 三時業盡故. 此論

唯依現緣辨死. 不依過去緣. 故無業盡死. 其

外緣中離已名福盡. 合己名不平等. 對法通

說過現合二緣名福. 故二論不同. 若依俱舍.

約壽盡福不盡等作四句. 可知. 若依對法. 初

將尋. 盡死對業盡死作四句. 壽盡死非業盡

者. 如大乘中一業滅多生. 如初一生壽盡故

中	欄

死業勢未盡. 二業盡故死非壽盡者. 如有一

業但感百年. 百年滿已遇勝緣故更延壽命.

於所延壽不盡而死. 第三可知. 第四俱不盡

死者. 中夭之流. 次將福盡死對壽盡死作四

句. 有福盡死者. 如輒凍死等. 有壽盡死非福

盡. 如大富者死有餘財. 福壽俱盡死者. 衣食

與命一時俱盡. 俱不盡死者. 如大富者橫被

他殺. 次三性心死中之別有二. 初明善不善

心死. 後明無記心死. 初中有二. 初別明二性

心死. 後重明二性心死相差別. 死有三位心.

一正死心. 卽末後刹那. 唯識說爲第八識. 對

法論說. 死有末心. 生有初刹那. 中有初刹那.

唯無記性. 二次前潤生心. 唯第六識我愛相

應. 對法說爲九種命終心唯有覆無記. 三次

前明利心. 卽此三性是粗想現行故. 細想現

行無記心者卽我愛心. 此說第六識. 若3粗第

八卽未後心. 故說不能憶善惡法. 就第三隨

義雜說中文分爲八. 一明三性何類先起. 二

明死因. 三明善惡相. 四明潤生相. 五明解支

節. 六明根沒頓漸. 七死名差別. 八上下捨相.

第二文中二因力者. 初是名言種子. 後是業.

此人次生二因熟今速捨命. 第三文中. 謂受

盡先業所引果已行不善善者. 見中有前相.

如日後分者. 日將沒時. 或山山峰影者. 下品

惡業者. 當相如峰影懸覆. 中品如山遍覆. 上

品如日後分極覆. 或下品如日後分影覆. 中

品如山遍覆. 上品如峰影極覆. 此是將命終

時由先惡業所見當果相. 下辨差別所以. 不

言下品不善業者. 以多無惡相故且不說. 第

下	欄

四解潤生相中. 景師等解. 汎論潤有二時. 一

於將命終位愛潤業受中有生. 中有末心起

愛潤必受生有. 此二時起4受唯是修斷故. 對

法第五云. 此自體愛唯是俱生有覆無記性.

此自體愛旣是隱沒. 將知卽非發業煩惱. 以

對法云俱生或能發惡行業者是不善故. 是

則俱生愛中有九品. 上三品强是不善能發

業. 下六品是隱沒無記不能發業. 將欲死時

及中有末心. 爾時心細故但起后之六品不發

業. 愛父母是生有緣. 中有末心起倒見. 心

交會時名心生有. 對法亦云. 已離欲聖者對治

力强. 雖未永斷此愛不行. 由隨眠力令生相

續. 然與五十九文不同. 彼明七種結生相續.

一由纏及隨眠潤生. 謂諸異生. 二唯隨眠潤

生. 謂已見聖跡. 彼文旣爾. 是須斯那含俱種

潤生. 何故二處不同. 三藏解. 從多而說異生

起愛聖者隨眠. 於中細論. 須斯起愛那含隨

眠. 亦可須斯雖現行愛由智力暇. 不同異生

所起愛力. 故總說言已見聖跡唯隨眠潤. 測

師等云. 瑜伽約潤中有說唯隨眠雜集約潤

生有說現行愛. 故不相違. 以在死位去道近

故唯種子潤. 若在中有潤生有時去聖道遠故

亦現行. 備師云. 若不還者在初禪等愛未盡.

故沒於下天生於上處. 亦起我愛. 然此論文

約沒欲生上界. 故說不起. 上來所說唯愛潤

生. 若依五十九卷云. 全界一切煩惱皆能結

生. 三藏解云. 將命終時及中有末心定須起

愛. 此愛正潤生故. 此二時次前得起餘結助

潤生故. 以愛正潤生故. 故此論云. 將命終時

經數:一八二八

經名:瑜伽論記卷第一上

云數:三二二

上	欄

乃至未至□昧想位長時所習我愛現行. 對

法第五云. 相續力者有九種命終與自體相

應. 於三界中各令欲色無色界生相續. 攝論

亦云. 若無修道無明諸行不熟. 十地經亦識

爲種子. 愛水爲潤. 覆以餘結生名色身. 由此

建立中有生報者. 有兩解. 一云. 有中報生卽

持業釋. 一云. 中有及生報是相違釋. 第五解

支節中. 除天那落迦者. 天唯善業果. 地1獄

□解支節. 更須何須說. 輕謂作善業者. 凡解

支節是惡業感. 然作善者惡業輕微. 故解節

亦輕. 第八上下捨相中. 唯心處捨者. 前雖上

下冷觸漸起. 至於心處未甚苦冷. 卽時後識

心處捨時. 復從心處大冷觸起遍滿所依. 今

善漸冷至頭面卽死. 若造惡業生鬼中者. 從

頭漸冷至腹卽死. 若生畜生至膝卽死. 若生

地獄至脚卽死. 卽皆無文證. 又舊世親釋云.

若作善業所起冷觸定應向上. 若造惡業所起

冷觸定應向下. 2人卽3觸云. 若生善趣從足

漸冷至頭方死. 若生惡道從頭漸冷至足方

死. 此由未見此論故. 信自人情. 據實阿賴耶

識初受生時. 最初託處卽名肉心. 若識捨肉

心卽名爲死. 故此卷末云. 又□邏藍識最初

託處卽名肉心. 如是識於此處最初託. 卽從

此處最後捨. 自下明生. 先問後答. 答中文三.

一明中有方便生. 二爾時義母貪愛俱極下.

明生有根本生. 三第二卷中又□邏藍漸增

長時下. 明本有漸增長. 此言生者. 卽生支故.

唯識云. 始從中有至本有中未衰變來皆生

中	欄

支攝. 辨中有中二十二門. 一明中有因緣. 由

我愛無間已生故者. 牒前將死起於我愛. 雖

次潤生愛滅起正死心. 今現擧初故略而不

說. 無始樂著戱論因已熏習者. 卽是名言種

子. 望生中有是親因緣. 淨不淨業因已熏習

故者. 有分熏習望生中有爲增上緣. 故顯揚

云. 無始熏習爲因. 善惡業爲緣. 彼所依體者.

中有賴耶與同時蘊爲所4緣體故. 由二種因

增上力故者. 牒前我愛及淨不淨名增上

力. 從自種子卽於是處中有異熟無間得生

者. 從名言熏習自種子卽於死有滅處中有

生. 如種滅處卽有芽生. 問欲色界死處中有

卽生. 此事可爾. 無色界死若生下界所現中

有從何處生. 答依景師解. 隨前死處中有現

前. 若無色死復無色經無量生後從無色死

生下界時所起中有. 還於最初從下界死生

無色處中有現前. 基師云. 此有一難. 謂如在

欲界得色界定業力猶微成後報業. 次得無

色定業勝爲生報. 生無色界受生報已. 生色

界中方受後報. 爾時欲界二十劫空乃於欲

界前身死處中有現前5爾色界生. 此亦難解.

應言卽於當生處現. 理亦何失. 雖有此解理

實不然. 前死處現其理爲正. 無色無處卽於

入定死處受果. 故從死處中有現前. 若生處

現便太疏遠. 生處6當遙. 誰次傳識. 故前說

是. 今依婆沙評家. 當生處中有現前. 大乘中

未見文. 亦可取小乘文爲證. 故此說爲正. 問

若爾無色沒生下界者. 旣隨當生處中有現

前. 彼無往來. 何用中有. 解云. 要須中有起染

下	欄

汚意心生方生. 又潤生有業或必中有中起

故. 婆沙解云. 彼先已造感中有業. 雖無往來

亦受中有. 業力所引必應起故. 二死生同時.

三具根. 以於六處門常心有故. 因相狀. 五極

淨天眼境. 卽大菩薩廣慧聲聞天眼能見. 諸

天報得天眼及輪王眼不見. 中有妙於阿□

塵故. 六不同前將死位起內我愛. 唯起境界

愛. 緣當生境故. 七同當生形. 一業招故. 八如

天眼見障外色. 九身往. 如得神通. 十不見異

趣. 見同類及身當生處. 問見幾世界中有有

情. 解云. 隨其眼見所應生處. 若三千界或三

千外其中中有皆悉見之. 十一行相. 惡業眼

視下淨者生三惡趣. 雖見生處見其勝淨. 所

以欣生. 若見穢相不欣生. 故俱舍云. 天首

上三橫. 地獄頭歸下. 此文幷說地獄爲面視

於下. 非頭不向下. 但與餘二趣視下相似. 故

同說之. 十二生時分限. 七日一死. 壽勢頹敗.

乃至極經七七日住必得生處. 問有衆生造

輪王業. 未至劫增其人已住輪王中有. 豈不

久得劫增耶. 解云. 審有是人. 卽往餘世界中

得於生處. 十三可轉生處. 生時二緣未合. 謂

父母等未和合. 禽獸等非時. 如7獨生狐中

等. 時處未和8故. 或如謗解脫生地獄等. 皆

可轉故. 十四釋異名有四種名. 問四有相望

皆有中有. 何偏說此名中有耶. 解云. 若彼非

趣於二趣中問起者得名9有. 餘之三有是其

趣攝. 雖有中間之義不名中有. 健達縛此云

尋香行. 尋當生處香而行往故. 或唯食香. 香

所資故. 如化樂者名尋香故. 此唯欲界名非

經數:一八二八

經名:瑜伽論記卷第一下

云數:三二三

上	欄

色界者. 彼雖不尋香. 尋香類名尋香. 見生處

起愛. 不聞香自無鼻識. 生處無香故. 十五三

界有無. 除無色界. 以無形及處故. 基師解

云. 欲色二界中亦非必定有. 變人爲虎雀化

爲蛤等. 無中有故. 涅槃經言. 或說欲色界有

中有. 或說欲界無中有. 皆不解我意. 若一切

有者何故說有不解我意故許通無. 容豫者

有. 進疾者無. 陷身入地獄. 此等皆無故. 雖

有此說. 今勘涅槃經. 無欲色字. 彼經明二十

一對諍論文云. 或有中陰或無中陰. 準下文

釋. 汎言有中陰無中陰. 皆不解我意. 所以者

何. 欲色界有. 無色界無. 非一向有無故. 故爲

證不成. 其陷身入地獄等者. 準婆沙七十卷

云. 毘奈耶說. 度使魔羅等卽身陷入無間地

獄. 問此等爲受中有不. 答受中有身. 然以迅

速難可覺知故作是說. 初一刹那死有蘊滅

中有蘊生. 後一刹那中有蘊滅生有蘊生. 乃

至廣說. 變人爲虎等者. 若順憬師云. 此等別

報雖轉而總報不改. 婆沙復云. 施設論說. 劫

初時人有忽腹行. 身形旣變共號爲蛇. 復有

□然生第三牛. 身形旣變共號爲象. 問如是

轉變有死生不. 乃至答應作是說彼無死生.

問如何人趣卽作傍. 答非卽人趣轉作傍

生. 但彼身形前後有異. 於中有說. 彼□是人.

復有說者. 復是傍生等. 有餘師說. 彼有死生.

如是說者彼無死生. 故二說中初說爲善. 經

死生者多忘本事. 旣憶本事故無死生. 故知

欲色 一切定有中有. 此說爲善. 然中陰經云.

無色中陰禮如來者. 釋是大衆部經. 不勞會

中	欄

釋. 今尋正理論第二十三卷. 元瑜釋云. 有餘

部師執無中有者. 卽大衆部上座部化地部

立無中有. 與前師言似如矛楯. 勘異部宗輪.

大衆部一說部說出世部□胤部本宗同義都

無中有. 十六趣向相. 見地獄相. 謂已舊同類

喜樂馳趣. 生處境□卽便續生. 十七明中有

唯是化生. 十八趣向心. 初明趣地獄心. 後類

明向四趣. 如□鬼者. 有鬼頸有大□. 所逼不

能喫食. 決擇分說. 鬼畜一分□受衆苦同於

地獄. 然此處唯說鬼趣. 鬼趣重故略擧之.

十九由三處現前得入母胎. 二十無三障□.

初標. 次別釋. 後合結二門得入母胎. 有麻麥

果者. 有麻麥果塞蔽産腹. 如車螺形者. 以寬

大故. 或有形曲有穢有濁者. 穴不順直難安

子故. 其處穢惡津液渾濁. 不堪攬之成所依

故. 或感大宗葉業者. 自有惑大宗葉業. 父母

無之. 或自無父母1之. 二十一於父母起顚

倒. 二十二薄福多福. 聞見聲2聞. 自下明生

有. 文初爲二. 初明識支最初依託. 後第二卷

初辨種子具不具. 前中有二. 一總標依託. 二

云何下別釋其義. 先問後3釋之中有五. 一明

依託相狀. 二諸根依此次第當生. 三諸根依

處亦次第生名得圓滿. 四識託於色安危共

同. 五初託肉心後從此捨. 謂此所出濃厚精

血合成一段等者. 謂父母精血合成一段. 中

有末心起愛煩惱名爲顚倒. 中有末身名顚倒

緣. 卽彼一段非情精血與中有俱滅. 卽此同

時由種子力. 有微細根及造根大種幷餘4與

根同是有情分不淨精血和合搏生. 言此□邏

下	欄

藍中有諸根大種等者. 此中景宗. 此文卽5能

能造離所造. 次於後明同處不相離者. 此文

據初生時四根未起. 已有能造地大. 地據其

處所. 故得相離. 若六處時四根生已. 卽根

與大互相涉入. 如衆燈光處所不異. 則名同

處不相離也. 備師云. 五相雖別而一地造. 旣

有身根與地大俱故. 第二分云. 同處未有四

根. 故此文云. 相離義無相違. 雖有地大不造

四根故. 但就種類假名能造. 基後說言. 初有

諸根大種. 幷有諸扶根大種者. 卽說造身大

種及造扶身塵大種. 爲造餘四根大種等. 非

更別有相依而有. 是造義故. 不爾豈復唯有

大種無所造耶. 欲界一切四大種不離色觸

等故.  問曰. 文說及根所依處大種俱生. 所依

及處有何異耶. 解云. 若直言所依卽是造根

四大. 若言所依處. 處卽是根所依四塵. 此則

通擧故云也

瑜伽論記卷第一(之上)

瑜伽論記卷第一之下(論[&FFFF]#第二至第三卷)

釋遁偸集撰

論本卷第二

自下明生有中 第二段辨種子具不具. 於中

初約五姓以明種具不具. 說般涅槃及無涅

槃. 卽影說不定人竟. 後據三界總報自體明

種隨逐. 其五種性義名. 據楞伽經所明五種.

無有無姓有情終不成佛者. 以別義明菩薩

經數:一八二八

經名:瑜伽論記卷第一下

云數:三四

上	欄

闡提終不成佛. 按此論所明五種. 其決定及

無姓終不成佛. 新舊諸師立破道理. 略而不

述. 廣明法爾新熏種子義者. 1指如識論. 自下

明本有漸增長. 文分爲二. 前明始內壞長相.

後生後漸次下明胎外所作事. 前中復二. 先

約種相差別以2障果增. 後又於胎下正明胎

分壞長. 前中有十. 一名色漸增. 二因用不同.

三凡聖見異. 四受起差別. 五種子新舊. 六三

時報業. 七有染離染. 八粗重隨眠. 九種子衆

名. 十轉捨轉得. 就第五種新舊中. 言又種子

體無始時來等者. 護月云. 種子本有. 由新熏

發方生. 故名爲新. 此文爲證. 難陀云. 此說名

言本識3現種無始新熏不能自得異熟果. 要

由淨業新熏招集方乃能生. 故名爲新. 護法

云. 名言及業種各具法爾新熏. 然其名言種

子雖復法爾舊成. 無有支熏不能得果. 新舊

合用其果方生. 望業招果與其新名. 言若果

已生說此種子爲已受果者. 卽前本有種子

爲彼現行淨不淨業之所熏發. 若得果竟名

已受果. 然名言種雖得果已. 功能無盡. 名無

受盡相. 若業種子隨其勢力. 或4滅一生二三

四生終有盡期. 名有受盡相. 第六解三時報

業中. 言雖餘果生要由自種者. 景師解. 一果

體起酬二種因. 義分兩果. 酬於業種名異熟

果. 酬名言種名等流果. 雖望彼業有餘異熟

果生之義. 要由親因自名言種方始得生. 一

云. 雖除此生. 餘無量生果生要由自種. 而此

生壽量邊生此生果種名已受果. 所餘生

自體種子未與果故不名已受果. 言然此種

中	欄

子亦唯住此位者. 景師云. 然此不定受種子.

若受報時不離三時. 故言亦唯住此位. 基又

解云. 順受業中報定時不定. 種子擧差. 現在

未得受果. 雖於餘生方始受果. 亦唯住在順

現受位. 顯揚論說業有三. 謂順現受生受後

受. 或分爲四. 加不定受. 或開爲五. 不定受中

離時及報定與不定爲二業故. 此文不說順

現受者. 意說多時不受果種. 雖經多報而不

腐敗故. 然大乘中若業種子有減一生乃至

多生. 從初受時名現生後三時業別. 由此義

故亦有多時順現受種. 唯別報故. 且不說之.

其譬喩師說有八業. 謂三時及不定. 皆有定

不定. 謂順現受時定報不定報5定爲二. 餘准

可知. 是第四業不別依三時但總分別. 彼破

薩婆多云. 若無間業定順生受不可轉者. 三

界善業非想最勝. 亦應無越得聖道者. 彼旣

可轉此亦應然. 今大乘中似同譬喩. 彼阿□

世王五逆之業懺悔不受. 卽是生報可轉時

報俱不定 故決擇云. 決定受業者依未解脫

人相續中說. 若已解脫人無有決定受業. 由

此順現業等皆二業成. 雖未見正文理有何

失. 第七有染離染. 景師云. 於現生後及以不

定. 隨一賴耶識中有欲離欲一切皆同. 雖三

時報別. 然由前後是一行者. 身相續故. 基師

云. 一界中有諸界種. 繫染同故. 離染□此. 第

八文者. 解云. 粗重有三義. 一損惱義. 唯染

汚法. 二無堪任義. 亦通無記. 三性有漏義. 通

有漏善. 善法種子無前二義. 故不名粗重. 然

決擇說有自性業粗重. 對法亦名有漏粗重.

下	欄

據第三義亦名粗重. 是故一切所依自體卽

是異熟五蘊之身煩惱依附. 名粗重所隨. 無

記種起名粗重所生. 體是異熟無覆無記名

粗重自性. 第九種子衆名略擧有十一. 界者

因義性義. 種姓者類別義. 自性者體義. 因者

能生他義. 薩迦耶者虛僞身可破壞義. 戱論

者分別義. 所分別故. 阿賴耶者所受著義. 取

者所取義. 苦者逼迫義. 薩迦耶見及我慢所

依處者. 我見我慢依生處義. 第十捨得文者.

善無記法種子由煩惱力數能生果. 故入涅

槃不得自在. 由斷彼緣不能牽果. 隨意滅度

名內緣自在. 自下正明胎分增長中分七. 一

時節. 二資稟. 三分位. 四變異. 五男女住相.

六母苦逼. 七出胎相. 時節中在胎經三十八

七日. 後經四日. 合逕二百七十日. 方始出生.

此說極滿足者. 或經九月或復過此者. 九月

卽是三十八七日. 或復過此卽是餘經在胎

十月. 此說極滿足者. 八位中五王經說. 一七

日如薄酪. 二七日如稠酪. 三七日如凝6蘇.

四七日如肉7變. 五七日胞成熟. 起風入胎

吹其體身. 六情開張. 在母胎中生藏之下熟

藏之上. 乃至十月8(云云). 又□羅藍者此名雜

穢. 亦名和合. 此爲最初衆苦因起. 損惱旣廣

喩立箭名. 俱舍名剌. 稀末稠也. □部曇者此

名爲□. 亦名息肉. 閉尸者此名凝者. 鍵南者

此名堅厚. □羅奢□者此名枝分. 若依十二

支攝此八位. 初一通在識支名色支中以體

多刹那故. 次□部曇乃至髮毛爪等五位. 唯

在名色支中 . 根形二位在六處支. 變異中分

經數:一八二八

經名:瑜伽論記卷第一下

云數:三二五

上	欄

文爲二. 初標四異. 後隨別解釋. 自下明胎外

所作事. 分文爲二. 前明漸次所作事業. 後又

諸有情下. 明從無始來前能生後□作四緣.

前中文相有六. 謂初觸六觸. 次學世事. 次耽

著家室. 次造諸業. 次受用境界. 後乃至或往

五趣或入涅槃. 按1文相2也. 出生已後名爲

觸支. 就解四緣中. 言又諸有情者. 牒能生也.

於如是有情等者. 明所生也. 彼有下重辨能

生所生. 乃至此復於餘謂祖能生父. 父生於

子. 子生於孫. 孫後生孫故. 自下明空觀盡漏.

如是句義甚爲難悟者. 謂漏盡句義非易解

悟. 所以者何. 3雖能盡漏而無我故. 謂我無

有等者. 三藏云. 我無我所時方分4等. 我所

童僕瓔珞等誰. 我所資5具事. 非唯我所體亦

空. 故非他我時方分等三. 景師云. 謂我無有

若莊嚴分若□僕誰若資生事. 旣無此所. 明

知無我. 次言我亦都非若分若誰若事者. 謂

汝我自體非是他我若莊嚴分若□僕誰若資

生事. 明知無我. 備師云. 我無五蘊分. 無我見

誰我所見事. 非唯自身無此三義. 他身亦無

分誰事也. 基師又解. 分謂類. 誰謂體. 事謂

物. 初破我所後破我體. 或分謂三世時分. 誰

卽我體. 事則我所. 初觀自身後觀他身. 上來

正明內分死生竟. 次傍乘義辨外分壞成. 初

結前問後二對問解釋. 釋中有二. 初總明成

壞. 第二云何火災已下別辨成壞. 前中復四.

初明成壞由衆生業. 二明三災劫壞處所. 三

明壞空成住. 6名二十劫爲一大劫. 四辨梵世

壽量有三. 謂由諸有情所作. 能感成壞業故

中	欄

者. 卽以壽伺諂□等爲火災業. 喜爲水災業.

樂及二息等爲風災業. 欲界通善不善二業

所感. 上界唯善. 景師云. 初業勢盛. 感世界成.

後業勢衰. 感斯散壞.  卽說衰時之業爲感壞

業. 故論說云. 內有尋伺火故外感火災等. 言

由彼外分已下. 通伏難. 難云. 外器成壞壞別

業滅. 內分生死死別業滅. 下答由彼外器皆

悉散壞故待壞業. 內死但壽盡非皆散壞故

無別死業. 下釋. 所以者何. 由彼外世非情塵

色□相續住. 頓滅實難. 故壞由業. 內身識託.

識在壽存. 業盡壽亡任運易謝. 又感成器等

者. 謂能感外器業. 定引一劫不增不減. 一切

衆生共業招故. 內死不然. 由種種業壽命不

定. 各別業感. 業盡壽亡便任運死. 解處所中

有二. 初明三災所壞處. 二明災不壞處. 名爲

災頂. 次明四劫. 各二十爲一大劫. 中唯二十

住劫有增有減可說二十. 成壞空三旣無增

減. 准住劫量. 解壽量中. 梵前益天者. 卽是第

二頂輔天也. 大梵王前作饒益故. 有九種. 一

日月歲數. 法華論云. 晝夜日月時年以此爲

數. 菩薩地亦言. 劫有二種. 一是日月歲數. 二

是阿僧祇. 二增減劫. 卽是飢病刀. 小三災劫

名爲中劫. 三二十劫爲一劫. 卽梵衆天壽量.

四四十劫爲一劫. 卽梵前益天壽量. 五六十

劫爲一劫. 卽大梵天壽量. 六八十劫爲一劫.

卽7大災劫. 七七*大爲一劫. 卽水災劫. 八七

水爲一劫. 卽風災劫. 九三大阿僧祇劫. 依華

嚴經第二十四卷阿僧祇品. 有百二十數. 第

一百二十名一阿僧祇. 依舊攝論說三十三阿

下	欄

僧祇. 第二劫爲小一劫爲二十一劫. 第三劫

爲中一劫爲九故. 初爲大一劫爲三故. 雖有

此文. 不知積何以成無數. 若俱舍論引解脫

經說六十數. 唯有五十二. 八忘失. 第五十二

名阿僧祇. 仍以十積數. 不同華嚴從萬以上

皆倍倍積. 謂萬萬名億等. 以大小各別故取

數不同. 又若瓔珞經樓百經等中. 佛隨機說

劫數多小非一. 但大智度論引經說. 有萬百

由旬. 城溢滿芥子. 有長壽人過百歲已持一

芥子去. 芥子都盡劫猶不盡. 乃至廣說. 眞諦

云. 如經說芥子聚盡劫猶未盡者. 百年取一

乃至唯一芥子. 不名爲聚故名聚盡. 以有芥

子在故名劫猶未盡. 言大梵壽量六十中劫

者. 舊來相傳皆云. 梵王但經五十八中劫少

二中劫. 所以者何. 於成劫中初一別劫成器

世間. 梵王未來. 但經十九劫後. 壞劫時一劫

火起. 梵王亦無. 是則梵王於一大劫八十劫

內除正空時有二十劫. 於成壞時各除一劫.

但壽五十八劫. 而言壽命六十中劫合爲一

劫者. 從多總判. 故智度論云. 梵王壽命五十

八劫. 若依起世經說. 梵王還滿六十小劫. 彼

云. 世界初成時初成初禪三天宮殿. 欲界宮

殿未有. 爾時梵王已從上地生在梵宮. 爾後

方造欲界空居天等. 卽於成劫滿二十也. 後

至壞時至第二十劫. 欲界火起已燒多時. 梵

王猶在. 火勢經久垂至梵宮. 梵王方去. 是故

於壞劫亦經二十劫. 則具經六十劫. 此與火

等初成壞時量位相當感故. 大梵壽量一劫時

定. 三天三品修生不同. 劫數故異. 問約此論

經數:一八二八

經名:瑜伽論記卷第一下

云數:三二六

上	欄

及俱舍等. 明十九劫壞衆生世界. 第二十劫

壞器世界. 若立世經說十劫壞衆生世間十

劫壞器世間. 若爲會通. 解云. 見聞各異. 難可

會釋. 又解. 經說初從壞地獄乃至壞梵補. 經

十小劫衆生世間壞. 梵王未上生也. 以大梵

王獨一少故攝入器中. 論中多少. 通論故言

十九劫壞有情世間一劫壞器世間. 剩明賢劫

量者. 補闕解. 有人云. 非水火劫. 乃約千佛前

後出時. 經於百千火水等劫遠亘長時. 總名

賢劫. 故俱舍言. 釋迦菩薩初僧祇中値七十

五千世尊. 最後値佛名□那尸棄. 第二僧祇

値七十六千世尊. 最後値佛名曰燃燈. 第三

僧祇値七十七千世尊. 最後値佛名毘婆尸.

度三祇後入百劫. 謂水火等劫. 修相報業. 於

三十二劫遇於二佛. 謂尸棄佛毘舍色佛. 如

佛名經說. 此毘婆及尸棄毘舍色佛同是過

去莊嚴劫千佛. 而不同水火等一劫. 將知賢

劫亦非水火等劫. 故觀藥王藥上菩薩經云.

爾時釋迦佛告大衆言. 我憶往昔於妙光佛

末法之中出家學道. 聞五十三佛名心生歡

喜. 展轉相敎至三千人. 異口同音稱名禮拜

除無量罪. 初千人者華光佛爲首下至毘舍

佛. 卽於過去莊嚴劫中千佛是也. 中千人者

拘樓孫佛爲首下至樓至如來. 於賢劫中千

佛是也. 後千人日光如來爲首下至須彌相.

於星宿劫當得作佛. 依此判釋理恐不然. 依

俱舍等小乘敎法判大乘義云. 莊嚴劫中末

後三佛不同一水大劫出. 證賢劫中千佛亦

別劫出. 理謂不然. 所以者何. 小乘中明三祇

中	欄

遇佛數量全少. 大乘不爾. 所以者何. 依如涅

槃說. 初依菩薩供五□佛. 初地至六地. 是第

二依値六□佛. 七八九地爲第三依値七□

佛. 第十地爲第四依値八□佛. 又三祇後無

別百劫修相報. 然本業瓔珞等經云. 第十地

後更經多劫修千三昧學象步等. 但是第三

僧祇數攝. 應知三劫各千佛. □各據一水火

等劫同劫出世. 無別大劫名爲賢劫. 何以得

知. 如賢劫經及長阿含經等□云. 此劫初成

之時水雨充滿. 上界諸天下觀水聚. 見千蓮

等光明照曜如百千日. 諸天記言此劫大劫

賢. 於此劫中當有千佛出現於世. 此豈不記

水火劫中有千佛耶. 又依立世毘曇云. 住劫

中八小劫已過. 十一未來. 第九一劫現在. 此

第九劫幾多已過幾多未來. 未來定餘六百九

十年. 世云今時住劫中第九劫. 卽配屬云. 前

五劫中無佛. 第六劫中有拘留孫佛. 乃至今

第九劫有釋迦佛出. 後第十去中有彌勒佛.

後十劫住無佛出者不然. 西方判之. 今時正

當住劫中. 已有四佛出世. 長阿含云. 拘留孫

佛於四萬歲時出等者. 從住劫初人壽命無

量. 減至四萬歲時拘留孫佛出. 三萬歲時拘

那含佛出世. 二萬歲時迦葉佛出世. 一百歲

時釋迦出世. 從此漸減□於十歲至刀兵劫.

如彌勒下生云. 近刀兵劫. 若依立世毘曇. 近

飢饉劫. 故彼論云. 此劫爲飢餓故盡. 過十歲

已壽命漸增. 至八萬歲彌勒出世. 旣依西方

判. 今正當住劫初劫. 立世云. 此劫爲飢餓故

盡. 復准瑜伽三十歲時有飢餓劫. 彌勒成佛

下	欄

經說近刀兵劫者. 據至十歲後有九百九十

五佛於十九劫中出說. 依立世今是第九住

劫. 彌勒第十劫出. 餘諸佛於後十劫分布漸

出. 更安二千佛出亦得無妨. 以於中間一一

佛出相去皆隔衆多歲數時劫. 以大乘判. 住

劫具足二十下世二十上故. 於初劫1減時四

佛出世. 增時一佛出世. 卽初劫已有五佛出

世. 自餘諸佛於後十九住劫前後分布出現

於世. 長阿含云. 毘婆尸佛人壽八萬歲出世.

尸棄佛七萬歲2嚴出. 毘舍婆佛六萬歲時出

者. 應是前水火劫二十住中最後住劫漸*減

時出. 雖復隔劫是七佛數. 故一處列之. 問劫

體是何. 解云. 若據小乘時無別體. 約法以明.

故五蘊爲體. 大乘卽以二十四不相應行中

時爲體. 自下第二別辨成壞. 於中有二. 初明

壞. 後如是略說世間已壞云何世間成下明

成壞. 中分三. 初火次水後風. 火中分二. 初問

次答. 答有三. 初明二十住劫爲壞之漸. 次於

最後增已下正明二十壞劫. 後如是世界皆

悉燒已下明空劫. 3次文復三. 初總明住劫中

一增一減. 次又此中劫下. 明減劫時小災衰

損而後漸增. 後如是二十減二十壞等結成

住劫. 言謂有如是時乃至八萬歲者. 贍部洲

八從初壽命無量減至八萬. 雖云壽命無量

不過半劫. 以婆沙云欲界善業無有能得一

劫壽者. 若無間地獄及持地龍王不善業果

有經一劫. 問曰. 成劫之末住劫之初如何取

別. 景法師云. 成劫中4劫一去成器世間. 後

十九劫漸布衆生. 五道住處皆悉遍有. 贍部

經數:一八二八

經名:瑜伽論記卷第一下

云數:三二七

上	欄

洲人壽命無量. 未減一分. 爾時判屬成劫中

第十九劫. 從壽無量漸減未至八萬歲來. 卽

屬成中第二十劫. 從壽八萬漸減乃至十歲.

卽屬住二十劫中第一住劫. 故俱舍云. 從世

間初成十九別劫. 於無量時已度此. 無量壽

衆生漸減乃至十歲. 世間已成及住. 是住初

別劫. 眞諦疏云. 從成劫中1劫色洲有人已去

壽命未減已還成劫從初至此時. 經十九別劫

滿. 從壽減一分已去未至 八萬已還. 是成劫

中第二十劫. 若減至八萬乃至十歲. 卽是住

劫之初. 從此後增至八萬歲. 卽是住中第一

劫終. 泰法師云. 減至八萬是住劫中第一劫

初. 乃至十歲. 是住劫中第一劫終. 第二段中

有二. 初明三災衰損. 後又能棄捨損減壽量

下. 明後漸增. 初文復二. 初明小三災. 後明三

衰損. 俱舍說. 小三災皆於十歲時起. 故別劫

生. 今者大乘同於一劫三十二十十歲時起.

儉病刀如次. 如俱舍說. 儉有三事. 一白骨. 二

運籌. 三聚集. 廣如彼說. 問何故此三災於壽

有短長. 景師云. 以儉劫時有少所食經時最

多. 疫病劫中藥力支持弱故經時次少. 刀兵

相殺七日卽盡. 經時最少. 基師又解. 由不善

業下中上品故. 招感三災時有長短. 刀災但

云七日不言夜者. 白日相見殺害易成. 夜中

闇黑殺害事少. 略不說夜. 有餘經言. 由施衆

生一搏食故不生飢餓劫中. 由施衆僧一2可

梨藥不墮疫病劫中. 由一日夜持不殺戒不墮

刀兵劫中. 若依小乘住劫中前十九有小三

災. 以第二十劫唯有一上增而非減. 故無災

中	欄

起. 今依大乘有二十減二十增. 故二十劫皆

有小災現. 問曰. 刀兵等三何災初起. 答曰. 若

依立世云. 是二十小劫中間有小三災. 次第

轉輪. 一者大疾疫. 二者大刀兵. 三者大飢餓.

今此瑜伽似依壽命增減而說. 故云三十歲時

有儉災. 二十歲時有病災. 十歲時有刀災. 此

三災□以不平等大種爲體. 衰損中. 若樓百

云. 壽至五歲身量七寸. 按古俱舍. 女子五月

嫁. 父母願子終於十歲. 猶如今日願壽百年.

甘3遮變味者. 謂沙糖煎甘*遮作. 變甘*遮

爲味故. 結成住劫中. 言二十減二十增者. 若

對法論則同小乘. 初一唯減後一唯增. 中間

十八有上有下. 與此不同. 云何會釋. □法師

云. 此不相違. 初一唯減者. 是減中最初已前

無增. 故云初一唯減. 後一唯增者. 第二十住

中唯增卽滿. 向後更不□減. 故言後一唯增.

光師釋俱舍云. 問初劫唯減下劫唯增. 據何

時等中間十八. 解云. 二十住劫前後相望. 前

有情福勝. 後有情福劣. 住中初劫福最勝. 應

合受用上妙境界. 故下時極遲. 從第二劫以

劫其福漸薄. 上稍遲下漸疾. 以上時境勝薄

福故不合受用故上時遲. 以下時境劣薄福

故應合受用. 故下時疾. 如是乃至第二十劫

福最薄故. 上時極遲. 故初後劫等中十八. 又

解. 壽未減時是成劫攝. 無量歲初減已去方

名住劫. 第二十劫上至八萬多時經停故. 初

後等中十八. 按立世云. 疾疫劫末諸有在者

各散分處. 時有一人合某閻色提內男女唯

餘一萬留爲當來人種. 極八千歲. 是時女人

下	欄

至五百歲爾乃行4稼. 壽八十千歲. 住阿僧祇

年. 乃至衆生未造十惡. 從起十惡業道時節.

壽命因此十十歲減. 度一百年則減十歲. 次

後百年復減十歲. 次第漸減至餘十歲. 廣釋

增減應尋彼文. 且依琳法師記. 從佛滅後. 至

今大周長安五年乙巳之歲. 已經一千七百

五年. 而壽猶長者以法住力故爾也. 以立世

說正法一千年內衆生壽命□受百年不減

故. 自下第二正明壞劫中分二. 初明有情世

間. 唯言沒已生極光淨天者. 且據極處不障

生餘下天等處. 泰師云. 廣論約始故云入初

定. 此論約終故云入第二定. 立世云. 五淨居

天來欲界空中共相敎示. 悉生光淨. 次當於

此時五趣世間居住之處下. 明器世間壞. 起

世經云. 無天雨澤所有果木一切乾枯. 卽有

迦梨風吹八萬四千海水皆令四散. 於下起

第二日宮置須彌半腹等. 小乘因此說六日

轉光在海下壞時方出. 今者大乘未見文說.

問七日行何也. 答有三釋. 一云亂行. 二云上

下爲行分路旋運中間各去五千由旬. 三云

橫列如雁行. 正理論以後爲正. 言踰前四倍

者. 泰師云. 第二日輪望初日轉熱增四倍. 乃

至第七日望第六日亦增四倍. 六所燒事中.

論數無第五. 基師云. 第五卽妙高. 第六是大

地. 合一處明. 略無樓第五名. 其體已列. 憬法

師云. 本譯云五六蘇迷廬山及以大地而傳

寫人失其五字耳. 展轉熾盛極至梵世者. 欲

色界色粗細類殊. 不可下火而燒上器. 5大勢

相接漸壞當間. 故言展轉實別火壞. 略爲三

經數:一八二八

經名:瑜伽論記卷第一下

云數:三二八

上	欄

事中. 一草事由初所槁. 二水事由五所□. 三

堅事由二所燒. 合成八日者. 其第六日能爲

二損. 一分損大海. 一分損山地. 半入損水. 半

入損堅. 故數成八合但七日. 自下第三明空

劫中. 乃至餘影亦不可得. 此雖無文. 亦同小

乘有空界色. 言無影者. 以無質故. 非無○色.

又如經說. 空劫之時猶如闇穴. 故知有闇色.

問此色何業招. 亦他自地衆生業感非成非

壞業所招故. 自地衆生得天眼者. 可見用故.

或言無影. 影卽○色. ○色亦無. 不同彼1宗.

無業招故無用故. 次明水災. 火焰勢必上騰.

所以災從下起. 水風藉空飄注. 由此災從上

生. 如見實三昧經云. 2施虛空中起三十三重

雲. 覆三千界. 經五中劫天降大雨流注不絶

如象王尿等. 起世經云. 從二禪已下雨沸陸

水百千萬歲. 洪波漂蕩. 所有世界散滅無餘.

名水災過. 問由何七火方一水災. 答第二禪

中小光天壽二劫. 無量光天四劫. 極光淨天

八劫. 若一火後卽起水災. 彼天如何時壽八

劫. 由此卽顯七水之後復起七火方一風災.

總顯八七火一七水方風災成. 第三禪少淨

天壽十六劫. 無量淨天三十二劫. 遍淨天六

十四劫. 八七火一七水方一風. 水火九七成

六十三. 後一風災成六十四. 由是三災壞劫

各別. 下明風災. 見實三昧經云. 風災起時衆

生悉生第四禪已上. 從二鐵圍中間起大風

災. 名僧伽多. 先吹遍淨天宮. 兩兩相拍散壞

都盡. 次吹光音已下宮殿. 共相?觸令無形

相. 次吹大小諸洲須彌山等. 三千刹土下上

中	欄

散滅. 自下明成. 大文有二. 初明世界成. 後如

是安立世界成已下. 明其中可得諸法. 初文

中. 乘上風災壞故. 略不說火水壞而後成. 若

依起世卽云. 是於虛空中起大重雲覆三千

界注大洪雨. □如車輪水聚增長. 乃至梵天

有四風輪. 持彼水聚令不傍流. 一名爲住. 二

名安住. 三名不隨. 四名牢固. 時彼水聚雨

斷已後還自退下無量由旬. 爾時四方一時

有大風起. 名阿那毘羅. 吹轉此水生大沫聚.

風吹此沫擲置空中. 先造梵宮七寶間成. 彼

水退滅無量由旬. 復擲水沫成魔天宮. 次造

他化乃至夜摩□利已下. 從下向上次第而

成. 舊俱舍云. 如前劫中火災壞後. 初禪已下

三千界久遠虛空. 後劫將起. 於虛空中有微

細風. 漸漸而起. 以爲種子. 出生七寶造於梵

宮. 及造欲界空居四天所有宮殿. 文云壽盡

故者. 彼天分限命盡. 業盡故者. 不滿天壽業

力盡故. 福盡故耽定味等便捨命故. 二禪三

禪雖有初生. 以無尋伺更無希望. 以無諂□

亦無君臣. 初定皆有故有大梵起希望念也.

按文相也卽說隨造宮成衆生卽住. 不待總

成方布人住. 言自此以後有大風輪等者. 從

上向下造空天已. 次造□利已下五道住處.

從下向上次第造之. 先造風輪. 量等三千大

千世界者. 若俱舍頌云. 安立器世間. 風輪最

居下. 其量廣無數. 厚十六洛叉. 次上水輪深

十一億二萬. 下八洛叉水. 餘凝結成金. 此水

金輪廣徑十二洛叉. 三千四百半. 周圍此三

倍. 備師云. 仰周布者. 喩盤肩相. 傍側布者.

下	欄

如槃底也. 基師云. 仰布爲下. 傍布爲塼塘. 如

持穀[&FFFF]#. 上堪水雨之所激注. 下爲風[&FFFF]#之所

衝薄者. 景師云. 若無金輪向下塡□. 風輪衝

水有上昇義. 由向下捺名爲風[&FFFF]#之所衝薄.

基師解. 今者大乘金輪在下. 水輪在上. 與俱

舍等相違. 今更起說. 水輪在下. 金輪在上. 而

言上堪雨注等者. 此謂上堪諸界藏雲降種

種雨之所激注. 下爲風衝. 雖復間有水輪. 而

由風力展轉之所衝也. 故此卷下文如次言風

輪水輪地輪. 七金山者. 一踰健馱羅. 此云持

雙山. 頂有兩稜故. 二毘那3□迦. 此云障□.

有神住中障善法故. 又解. 有神王人身象頭

作魔事能障行者. 此山形彼神頭故名障難

也. 三□濕縛□拏. 此云馬耳. 似馬耳故. 四蘇

達梨舍那. 蘇者善義. 達梨舍那見義. 卽善見

山. 見此山形善多生故. 五□達洛迦. 此云擔

木. 往阿修羅以此木擔須彌山. 山有擔木故

以爲名. 六伊沙馱羅.  此云持軸. 山峰似軸故.

此尼嚴達羅. 海中魚名. 此無所□. 山峰似之

故以爲稱. 此與俱舍次第不同. 樓百經明三

種鐵山. 應尋彼文. 中八洲者. 東二洲. 一提

訶. 此云勝. 二毘提訶. 此云勝身. 南二洲. 一

遮末羅. 此云□牛. 二筏羅遮末羅. 此云勝□

牛. 西二洲. 一舍4塘. 此云諂. 二5唱□羅漫□

里拏. 此云上義. 北二洲. 一矩拉婆. 此云勝

邊. 二6□拉婆. 此云有勝邊. 婆沙百七十二

云. 人住四洲亦住八中洲. 此八中洲復有五

百小洲. 以爲眷屬. 於中或有人住或非人住.

或有宮者. 非天宮殿. 若起世經云. 須彌東

經數:一八二八

經名:瑜伽論記卷第一下

云數:三二九

上	欄

西去山過半由旬大海之下有□摩質多阿修

羅王. 國土縱廣八萬由旬. 須彌山南去山過

千由旬大海之下造□躍阿修羅王住處. 乃

至山北去山過千由旬大海之下造羅○阿修

羅王住處. 八大那落迦處. 諸大那落迦者. 婆

沙百七十二釋. 那落是造義. 迦是惡義. 造惡

之者生彼處故等有多義也. 獨一者或在虛

空. 或在廣野. 或在山間等. 寒者則八寒. 近邊

者八熱門. 外四種園. 第四卷中當釋. 傍生有

三住處. 謂諸地水空. 大海爲本. 從此本處散

行餘處. 鬼住處者. 以閻羅王處爲本. 此於閻

色洲下深五百由旬. 有大國土縱廣五百由

旬. 從此本處散行餘處. 又婆沙說. 閻色提諸

西南有五百鬼城. 半受苦半受樂. 起世經云.

閻色提南二鐵圍間有閻羅王宮. 縱廣六千

由旬. 乃至廣說. 言一分者. 除與人天同住故.

贍部從樹爲名. 毘提訶此云勝身. 瞿陀尼此

云牛貨. 俱盧此云勝生. 踰繕那者. 俱如頌云.

極微微金水□羊牛隙塵□□麥指節.

後後增七倍. 二十四指□. 四□爲弓量. 五百

俱盧舍. 此八踰繕那計十六里也. 言六千五

百者. 此則據周圍也. 八德水者. 一甘. 二冷.

三軟. 四輕. 五淸淨. 六不臭. 七飮時不損喉.

八飮已不傷難. 龍宮者. 大海之下有娑伽羅

龍王宮殿. 縱廣正等八萬由旬. 又須彌山持

雙山中間海內. 復有難陀憂波難陀二龍王宮

殿. 縱廣六千由旬等. 神住中別標四神各住

一級. 四大王天在持雙山. 俱舍頌曰. 堅手及

持□. □□大王衆. 如次在四級. 亦住餘七山.

中	欄

景師云. 此等諸神□是天趣. 非天脅者. 似阿

修羅脅故以爲名. 如王舍城廣轉脅山與此

相似. 善住龍王帝釋之所乘也. 多羅樹似棕

□樹. 果如□. 大金崖側無熱池. 俱舍頌曰. 此

北九黑山. 雪香醉山內. 無熱池縱廣五十踰

繕那. 樓百起世皆云雪北香南. 涅槃後云香

山頂上. 釋言. 量及四寶對洲等與俱舍不同

者宗異故. 其輪王路但言繞此洲. 王四洲之

相. 餘處亦有. 往餘處飛空而行故. 唯此洲有

其金路. 贍部樹者. 起世云. 於此樹下有閻色

檀那金. 聚高二十由旬. 以此勝金出閻色樹

下. 是故從樹爲名. 一切閻色檀金從此得名.

設拉末梨似□[&FFFF]#樹. 此所無也. 1卵生鳥居東

面. 以翅扇水. 開二百由旬取卵生龍. 胎生鳥

欲食卵生龍時. 亦上東枝. 法用如前. 取胎生

龍時則上南枝. 水開四百由旬. 則不能取餘

二生龍. 濕生鳥取卵胎龍時法用如前. 取濕

生龍則上西枝. 扇水開八百由旬. 化生取卵

胎濕生龍時法用如前. 取化生龍則上北枝.

水開一千六百由旬. 廣如起世等說. 劫初之

人從意化生. 諸根無缺. 騰空而行. 林2條者.

其形如蕨. 糠米皮[&FFFF]#穀3職也. 或云[&FFFF]#塊也.

司契者. 司謂衙府. 契謂要限. 4則官長也. 摩

訶三末多此云大等意. 大衆齊等意樂共同

立以爲尊者也. 亦名差摩塞縛彌. 此云田主.

諸刹帝利種此後也. 婆羅門此云淨行種. 或

云靜胤. 初禪梵王名靜. 自稱我是靜王體胤.

故名靜胤吠舍云坐收種. 坐而收利. 戌達羅

云耕田種也. 補闕引俱舍云. 日行此洲路有

下	欄

差別. 故令晝夜有減有增. 從雨際第二月後

半第九日夜漸增. 從寒際第四月後半第九

日夜漸減者. 西國熱雨寒三際各有四月. 正

月十六日是熱初月始日也. 則從七月九日

已後夜分漸長. 從正月第九日已後夜分漸

減. 5盡增減位與此相違. 一晝夜增幾. 增一

臘縛. 晝夜減時亦減一臘縛. 起世經云. 日天

子身壽五百歲子孫相承. 皆於彼治宮殿住

持滿足一劫. 乃至六月北行. 於一日中漸北

向六俱盧. 未曾暫時離於日道. 六月南行. 亦

一日中漸移向南六俱盧舍. 日宮六月行時.

月宮十五日中亦行爾許. 廣說如經. 又依漢

地法. 五年五月五日有兩閏. 月行速者. 謂南

北路速於日. 不定者繞山行遲於日. 又此日

行遠山爲冷近爲熱者. 照七金須彌勢分近

故熱. 遠之故冷. 於上稍□便見半月者. 俱舍

云. 近日自影覆故見月輪缺. 今則不然. 月自

□側餘而自映故見其虧. 亦有天神菩薩幷

非天手障以爲日蝕. 言魚鱉等影現月輪者.

餘經說言. 有贍部樹影現. 三藏引本性經云.

昔三獸共行仁義時. 天帝釋欲試眞僞. □拾

薪燒火殺身供帝. 帝怪至誠骸安月輪. 望世

取6□. 天地經云. 安養國寶應聲菩薩作日

城. 寶吉祥菩薩作月城(云云). 俱盧舍者. 卽五

百弓量. 依梁朝尺丈量. 一弓長八尺. 五百弓

長四百丈. 靜息王者. 此有二類. 一大菩薩作.

二實有情鬼趣所攝. 有云. 此文旣說. 由感雜

染增上業故. 生那落迦中. 故知地獄趣攝. 餘

宗說在五百由旬鬼國之中. 靜息義如決擇.

經數:一八二八

經名:瑜伽論記卷第一下

云數:三三○

上	欄

那落迦卒猶如化生者. 顯宗論云. 無間大熱

及二熱三. 於中皆無獄卒防守. 大叫啼叫及

衆合三. 少有獄卒. 琰魔王使時時往來巡檢

彼故. 其餘皆爲獄卒防守. 有情無情異類獄

卒防守治罰罪有情故. 火不能燒. 俱□者. 俱

舍五十二數中第八數名俱□. 謂一十百千

萬洛叉度洛叉俱□. 以十相乘洛叉當一億.

度洛叉當十億. 俱□當百億. 然西方有四種

億. 一十萬爲億. 二百萬爲億. 三千萬爲億. 四

萬萬爲億. 今瑜伽顯揚數百萬爲億. 十億爲

俱□. 故言百俱□爲一佛土. 華嚴千萬爲億.

名百萬億. 智度論十萬爲億. 名百億. 則此三

千乃至施作佛事者. 昔來相傳諸世界中所

起佛俱從一報身佛變化所起. 則於一世界

唯有一佛化身. 是則餘佛不起化身. 若爾便

違本願. 是故若以前後□望. 則於多劫無佛

出世. 若於現在橫論. 十方世界乃有無邊佛

出. 一一化佛皆是十方報佛同化. 以諸如來

於諸世界盡有大悲起化本願. 如在一室燃

衆多燈. 一時發光光皆相遍. 諸佛如來菩薩

起化身無別亦爾. 事發同故. 若以末從本. 本

別末別. 得言化佛有多. 但相貌難分不可辨

異. 自下明成已可得諸法. 文分爲二. 初列二

十四章. 後隨別釋十九章. 不釋五章. 一不解

十時分. 俱舍論云. 刹那百二十爲一□刹那.

六十□刹那爲一臘縛. 三十臘縛爲一目呼

剌多. 三十目呼剌多爲一晝夜. 三十晝夜爲

一月. 十二月爲一年. 一年爲三時. 謂寒熱雨

各有四月. 唯有八位. 今與彼別爲十時者. 半

中	欄

月則十五日. 十五日呼剌多爲夜. 十五日呼

剌多爲晝. 時謂年餘之劫. 如前已說. 二不解

十受欲者. 指如經故. 按中阿含第三十六卷

行欲經云. 給孤獨問. 世中爲有幾人行欲. 世

尊對曰. 凡有十人行欲. 廣說如經. 然經文煩

廣故今約義以1副十種. 十種雖異而略有

三. 一非法無道心物欲. 二法非法心物欲. 三

如法以道心物欲. 詳夫行欲之來略有四種.

一心財物自養安穩. 二養父母妻子奴婢作

使. 三供養沙門梵志令昇上與樂俱而受樂

報生2天壽長. 四得財物已不染不著見患而

用. 然則將此四種辨彼三心不同以障十人.

初三者何. 一非法無道心. 都無四事. 二非法

無道心. 有初二事無後二事. 三非法無道心.

有初三事無後一事. 次之三者. 一法非法心.

都無四事. 二法非法心. 有初二事無後二事.

三法非法心. 有前三事無後一事. 後之四者

一如法以道心. 都無四事. 二如法以道心. 有

前二事無後二事. 三如法以道心. 有前三事

無後一事. 四如法以道心. 備有四事. 以此

而言之. 三種二四種一故成十種. 此中若非

法無道心等都無四事爲最下也. 若法非法

心有前三事爲最上也. 若如法以道心具有

四事爲最妙也. 三不解八世法得者得利故.

不得者不得利故. 不對面而讚名譽. 不對面

罵名毁. 面讚名稱. 面罵名譏. 逼惱名苦. 適

悅名樂. 四不解三品. 五不解四威儀. 易故

不釋解. 五趣中. 言種果所攝者. 那落迦諸

蘊顯其趣體. 種謂地獄名言種子及與所生

下	欄

趣. 同是異熟無記性故. 故是趣體. □彼業

者. 順趣故體非趣. 化生中. 或具不具六種

者. 不具謂無想天無第六意處及一切生有

死有. 或云. 劫初鬼畜未必具根而化生故.

六依持中. 或不由造作者. 則劫初成非人功

作. 宮殿化起者. 如六天中復隨福業宮殿自

起. 安穩依持者. 謂城等. 七攝事中. 第六福

業及方便作業者. 修福業時前方便業. 十資

身具中. 第八什物之具者. 除餘九外餘床3枕

等資身之具. 什物者具義. 非是十數. 八數

隨行中. 第七第八由第六起故言屬彼. 二十

二種發憤者. 發憤緣故. 邪業方便者. 邪身

語業方便也. 又如有貸物將云不肯還主名

爲陷逗. 軌範師者阿□梨. 親敎師者和上

也. 近住弟子者依止也. 正知入胎不正知住

出者. 謂輪王者此說金輪非餘三種. 或四

皆爾. 無文遮故. 七苦不說第八苦者. 基師

云. 成劫已有非於住劫方新有故. 一解. 廢總

就別故略不說. 七慢依五法起. 謂上中下我

德生. 如五蘊論及決擇皆通見修斷. □體則

貪染著自法醉逸爲義. 慢對他而心擧. 是二

差別如唯識第六說. 見聞覺知中. 依知言說

者謂各別於內所受所攝所觸所得者. 景師

云. 耳根耳識名所受. 鼻舌根識名所證. 身根

及識名所觸. 意識所得爲他宣說名知言說.

基師云. 或以鼻舌身三及五識俱意□定心

意如次配之. 或耳鼻身舌如次配所受等四.

其五俱時意皆是知. 總通此四. 十九十三說.

見知現量. 聞唯聖言量. 覺是比量. 就衆多言